《驻南安郡城得京师寄书奉答》
清代·俞明震

入城漠漠风吹雨，隐几纷纷鼠跳梁。真有性情皆骨肉，断无哀乐到侯王。

醒时觅梦知身老，静夜开门闻水香。微觉一峰青向我，百年心事久颓唐。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。